  Виталий Пронин   Котькытын - жаг куян интыГрак  ёросысь Котловское муниципал кылдытэтын жуг-жаг люкан интызы ӧвӧл, гуртоос ас быгатэмзыя сое Гракысь жаг возён интые нулло. Муниципал кылдытэтлэн йырыз Владимир Костин верамъя, ёросын жагез поттӥсь нимысьтыз огазеяськонзы ӧвӧл.- Сюресъёсмес федерал программа чотын ӧжыт ке но возьыны быгатӥськом ке, жуг-жагез поттонэн курадӟоно, - вера В. Костин. - Та ласянь но кыӵе ке программа быдэсъяськысал ке, югдур сокем секыт ӧй луысал. Арлы быдэ тулыс но сӥзьыл гурт кенешын вераськиськом, жагез поттон понна коньдон бичано шуыса. Но ӝыныез талы пумит луо. Та вакытэ гуртоос жагзэс потто Грак вӧзысь жуг-жаг возён интые. Но вань «лушкем кейёс» но - жагзэс нюлэскы, бусые куяло. Сыӵеос понна кылмес ялан юа но штрафъёс пуктэ Россельхознадзор. Калык пӧлын валэктон уж нуиськом ке но, тэльёсысьтымы жаг гурезьёс уг быро.Но оскиськом, югдур воштӥськоз шуыса. Муниципал кылдытэтамы жаг возён полигон пуктыны чакламын. Ми солы музъем висъямы ни, документъёс но бичамы. Но ку со лэсьтӥськоз, тодмо ӧвӧл на.Ангелина Снигирёва Туспуктэм: "УД" газетлэн архивысьтыз  